ด่วน รถแก๊สระเบิดที่ร้อยเอ็ด ลูกไฟพวยพุ่ง เหมือนอะตอมมิกบอมบ์ 
(Cr nr fire),รถบรรทุกแคปซูลแก๊ส เกิดระเบิดอย่างรุนแรงบนถนนช่วง อ.ทุ่งเขาหลวง จากร้อยเอ็ดไปยโสธร ลูกไฟสีเพลิงพวยพุ่งขึ้นไปในอากาศ มองเห็นไปไกลนับสิบกิโลเมตร เจ้าหน้าที่เร่งเข้าควบคุม ล่าสุดยังไม่มีรายงานผู้บาดเจ็บล้มตาย   ,เวลา 09.00 น. วันที่ 9 เม.ย. ร.ต.อ.วชิรวิชญ์ คำหวล รองสารวัตร (สอบสวน) สภ.ทุ่งเขาหลวง ได้รับแจ้งว่า เกิดการระเบิดอย่างรุนแรงในพื้นที่ อ.ทุ่งเขาหลวง จ.ร้อยเอ็ด เสียงดังสนั่นหวั่นไหวได้ยินไปไกลข้ามอำเภอ มีลูกไฟพวยพุ่งขึ้นไปในอากาศสูงหลายสิบเมตร มองเห็นได้ไกลนับสิบกิโลเมตร,ต่อมา จากการตรวจสอบเบื้องต้นพบว่า เหตุเกิดบนถนนแจ้งสนิท จากร้อยเอ็ดไปยโสธร ช่วงบ้านหวายหลึม-บ้านมะบ้า หมู่ 3 ต.มะบ้า อ.ทุ่งเขาหลวง จ.ร้อยเอ็ด ต้นตอการระเบิดมาจากรถบรรทุกแก๊สที่แยกบรรจุเป็นถังขนาดใหญ่ หรือที่เรียกว่าแคปซูล,ทั้งนี้ ลูกไฟที่เห็นในครั้งแรกเกิดจากการระเบิดของแคปซูลลูกแรก จากนั้นรถดับเพลิงในพื้นที่ได้ถูกระดมมาสกัดเพลิง ล่าสุดสามารถควบคุมเพลิงได้แล้ว พบอาคารที่พักที่อยู่ใก้ลจุดเกิดเหตุถูกแรงระเบิดจนพังเสียหาย,จากการตรวจสอบ ทราบว่า ที่เกิดเหตุเป็นสถานที่ก่อสร้างปรับปรุงผิวถนนราดยาง ระหว่าง กม.135+550-กท.138+600 ทางหลวงหมายเลข 23 ตอนร้อยเอ็ด-เสลภูมิ ของแขวงทางหลวงร้อยเอ็ด มี หจก.พี.ที.ที.เป็นผู้รับ ก่อนเกิดเหตุรถบรรทุกแก๊สได้นำแก๊สแอลพีจีไปเติมให้รถบดอัดถนน แต่สายแก๊สเกิดรั่วแล้วมีประกายไฟ ก่อนจะเกิดระเบิดขึ้น ทั้งคนขับรถและคนงานรีบวิ่งหนีเอาตัวรอด จึงไม่มีใครได้รับอันตราย ส่วนรถ 3 คัน เป็นรถบรรทุกแก๊สแอลพีจี 1 คัน รถบดอัด 2 คัน ของบริษัทรับเหมาก่อสร้าง ถูกไฟไหม้เสียหายหมด เหลือแต่ซาก นอกจากนี้ยังมีเสาไฟฟ้า สายไฟ และบ้านเรือนประชาชนได้ผลกระทบจากแรงระเบิดอีก 1 หลัง ประมาณความเสียหายในเบื้องต้น กว่า 40 ล้านบาท.
รถบรรทุกแคปซูลแก๊ส เกิดระเบิดอย่างรุนแรงบนถนนช่วง อ.ทุ่งเขาหลวง จากร้อยเอ็ดไปยโสธร ลูกไฟสีเพลิงพวยพุ่งขึ้นไปในอากาศ มองเห็นไปไกลนับสิบกิโลเมตร เจ้าหน้าที่เร่งเข้าควบคุม ล่าสุดยังไม่มีรายงานผู้บาดเจ็บล้มตาย     
รถแก๊สระเบิด,แคปซูลแก๊ส,ทุ่งเขาหลวง,ร้อยเอ็ด